የቀድሞው የኢትዮጵያ ቡና አሰልጣኝ ወደ ጊኒ አመሩ
ባለፈው ዓመት ከኢትዮጵያ ቡና ፍቃድ ውጪ ከሀገር በመውጣት ጠፍተው በቀሩት ሰርቢያዊው አሰልጣኝ ኮስታዲን ፓፒች ምትክ የኢትዮጵያ ቡና አሰልጣኝነት ወንበር የተረከቡት ፈረንሳዊው አሰልጣኝ ዲዲዬ ጎሜስ ከኢትዮጵያ ቡና ከተሰናበቱ በኋላ ለጥቂት ጊዜ ያለ ስራ ቆይተው የጊኒው ሆሮያን ለማሰልጠን ተስማምተዋል።ከዚ በፊት ራዮን ስፖርትስ፣ ኮተን ስፖርትስ እና ጄሴኤም ስኪዳ ያሰለጠኑት ዲዲዬ ጎሜስ ባለፈው ዓመት ኢትዮጵያ ቡናን አሻሽለው ለዚህ የውድድር ዓመት ተስፋ ተጥሎባቸው የነበረ ቢሆንም ከጥሩ አጀማመር ቀስ በቀስ ወደ ውጤት ቀውስ ማምራታቸውን ተከትሎ የኋላ ኋላ መሰናበታቸው ይታወሳል።የቀድሞው የፌስቡክ ገፃችን በኛ ቁጥጥር ስር የማይገኝ በመሆኑ አዲሱ ገፃችንን ሊንኩን በመከተል ላይ ያድርጉ – ያለፈው ዓመት የጊኒ ቻምፒዮናት ናሽናል አሸናፊው እና የዘንድሮውንም ውድድር በ23 ነጥቦች እየመራ የሚገኘው ሆሮያ በታሪኩ ለሁለተኛ ጊዜ ለቻምፒንስ ሊግ ሩብ ፍፃሜ መብቃት ቢችልም ፈረንሳዊው አሰልጣኝ ፓትሪስ ኖቬውን በትላንትናው ዕለት ማሰናበቱን ተከትሎ ሌላኛውን ፈረንሳዊ በመንበሩ ላይ ሾሟል።